CELEX: 62016TN0435
Language: sk
Date: 2016-12-22 00:00:00
Title: Vec T-435/16: Žaloba podaná 22. decembra 2016 – MS/Komisia

6.3.2017   
            
            
               SK
            
            
               Úradný vestník Európskej únie
            
            
               C 70/21
            
         Žaloba podaná 22. decembra 2016 – MS/Komisia
   (Vec T-435/16)
   (2017/C 070/30)
   Jazyk konania: francúzština
   
      Účastníci konania
   
   
      Žalobca: MS (Castries, Francúzsko) (v zastúpení: L. Levi a M. Vandenbussche, avocats)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               vyhlásil túto žalobu za prípustnú a dôvodnú,
            
         a v dôsledku toho:
   
               —
            
            
               zrušil rozhodnutie Komisie zo 16. júna 2016, ktorým sa zamieta prístup k osobným údajom týkajúcim sa žalobcu,
            
         
               —
            
            
               uložil povinnosť nahradiť nemajetkovú ujmu vyplývajúcu z protiprávneho správania Európskej komisie, stanovenú ex aequo et bono na 20 000 eur,
            
         
               —
            
            
               uložil žalovanej povinnosť nahradiť všetky trovy konania.
            
         
      Dôvody a hlavné tvrdenia
   
   Na podporu svojej žaloby žalobca uvádza jeden žalobný dôvod založený na porušení nariadenia Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 2001, s. 1; Mim. vyd. 13/026, s. 102), a to najmä jeho článkov 8, 13 a 20. Žalobca namieta aj porušenie základného práva na prístup k osobným údajom a práva na ochranu súkromia, ako aj porušenia zásady práv na obhajobu, rovnosti zbraní a práva na riadnu správu vecí verejných. Napadnuté rozhodnutie je ďalej poznačené nesprávnym odôvodnením a nedôvodné. Všetky uvedené protiprávnosti predstavujú také porušenie, v dôsledku ktorého vznikla žalobcovi skutočná a určitá škoda.